cyanic-selkie/wikianc huggingface dataset:
Թուրքերը Ադրբեջանում
Մեսխեթցի թուրքերի միգրացիա
Մեսխեթցի թուրքերի Ադրբեջան տեղափոխվելու առաջին ալիքը եղել է 19-րդ դարի վերջին, ապա ավելի մեծաթիվը՝ 1918-1920 թվականներին ։ Սակայն դեպի Ադրբեջան միգրացիան կտրուկ աճել է Երկրորդ համաշխարհային պատերազմից հետո, երբ Խորհրդային Միությունը պատրաստվում էր ճնշման արշավ ձեռնարկել Թուրքիայի վրա։ Արտաքին գործերի այն ժամանակվա նախարար Վյաչեսլավ Մոլոտովը Թուրքիայից պահանջել էր հանձնել Անատոլիական Հայաստանի երեք նահանգ (Կարս, Արդահան և Արդվին)։ Այսպիսով, հավանական էր թվում Թուրքիայի դեմ պատերազմը, և Իոսիֆ Ստալինը ցանկանում էր թուրք-վրացական սահմանից ոչ հեռու գտնվող Մեսխեթը զտել ռազմավարական թուրքական բնակչությունից, որը, հավանաբար, թշնամական էր տրամադրված խորհրդային մտադրությունների նկատմամբ ։ Այսպես, 1944 թվականին մեսխեթցի թուրքերը բռնի տեղահանվել են Վրաստանի մեսխեթյան շրջանից՝ մեղադրվելով մաքսանենգության, բանդիտիզմի և լրտեսության մեջ, ինչպես նաև իրենց ազգակից թուրքերի հետ համագործակցելու մեջ ։ Այդ ժամանակվա ազգայնական քաղաքականությունը խրախուսել է այդ աքսորը՝ օգտագործելով «Վրաստանը վրացիների համար» կարգախոսը, և համարել է, որ թուրք-մեսխեթցիները պետք է ուղարկվեն Թուրքիա, «որտեղ էլ նրանք պետք է լինեն» ։ Իոսիֆ Ստալինը մեսխեթցի թուրքերին արտաքսել է Միջին Ասիա (հատկապես Ուզբեկստան)։ Աքսորի ժամանակ մահացել են հազարավոր մարդիկ, և վրացական կառավարությունը, որը այդ ժամանակ ղեկավարվում էր Զվիադ Գամսախուրդիայի կողմից, թույլ չի տվել մեսխեթցի թուրքերին վերադառնալ հայրենիք ։
1950-ական թվականների վերջից մինչև 1970-ական թվականներն ընկած ժամանակաշրջանում Ադրբեջանում բնակություն է հաստատել 25 հազարից մինչև 30 հազար մեսխեթցի թուրք ։ Բացի այդ, մոտ 50 հազար մեսխեթցի թուրք փախստականներ են ժամանել Ադրբեջան Ուզբեկստանում շարունակվող խտրականության պատճառով  , երբ Ուզբեկստանում բնակվող մեսխեթցի թուրքերը Ֆերգանայի հովտում բնակվող էթնիկ ուզբեկների անկարգությունների զոհ են դարձել․ այդ անկարգությունների արդյունքում ավելի քան հարյուր մարդ է մահացել ։ Ֆերգանայի հովտից փախած թուրք մեսխեթցի փախստականների առաջին ալիքի մեծ մասը բնակություն է հաստատել Սաաթլի և Սաբիրաբադի շրջաններում, ինչպես նաև Խաչմազի, Բեյլագանի և Բաքվի շրջաններում ։ 1990-ական թվականներին մոտ 5000 մեսխեթցի թուրքեր Ռուսաստանից ժամանել են Ադրբեջան, իսկ մի քանի հարյուրը՝ 1991-1994 թվականներին ընթացքող Արցախյան ազատամարտի ժամանակ՝ Արցախից բուն Ադրբեջան ։
Փոքրասիական թուրքերի միգրացիա
Ադրբեջանում աճել է Թուրքիայից ներգաղթյալների թիվը։ 2009 թվականին Ադրբեջանում բնակվում էր Թուրքիայի 17 577 քաղաքացի ։
Ժողովրդագրություն
Թուրք-մեսխեթցիները հիմնականում բնակություն են հաստատել Բաքվում, Բեյլագանում, Խաչմազում, Սաաթլիում և Սաբիրաբադում։ Նրանք, ովքեր ապրում են քաղաքային բնակավայրերում հակված են ապրել ավելի լավ պայմաններում, քան նրանք, ովքեր ապրում են գյուղատնտեսական տարածքներում։
Բնակչություն
Ադրբեջանի 2009 թվականի մարդահամարի տվյալներով՝ Ադրբեջանում բնակվում էր 38 000 թուրք։ Սակայն Ադրբեջանում թուրքական համայնքի մասին պաշտոնական տվյալները թույլ չեն տալիս ճիշտ պատկերացում կազմել բնակչության թվականակի մասին, քանի որ համայնքի մեծ մասը պաշտոնապես գրանցված է որպես «ադրբեջանական» ։ Բացի այդ, մարդահամարում ոչ մի տարբերություն չկա թուրք-մեսխեթցիների և Թուրքիայի թուրքերի միջև, որոնք դարձել են Ադրբեջանի քաղաքացիներ, երկու խմբերը պաշտոնական մարդահամարում դասակարգվում են որպես «թուրքեր» կամ «ադրբեջանցիներ» ։
Օսմանյան թուրք միգրանտների շուրջ 19 000 ժառանգներ դեռևս ապրում են Ադրբեջանում և դավանում են սուննի իսլամ ։ Սակայն 20-րդ դարի սկզբից թուրք միգրանտների նոր ալիք է եկել Վրաստանից (Մեսխեթ) և Թուրքիայից։ 1950-ական և 1970-ական թվականների վերջին մոտ 25-30 հազար մեսխեթցի թուրքեր բնակություն են հաստատել Ադրբեջանում, իսկ ևս 50 հազար թուրք մեսխեթցի փախստականներ Ուզբեկստանից ժամանել են 1989 թվականին ։ ՄԱԿ-ի Փախստականների հարցերով գերագույն հանձնակատարի տվյալներով՝ 1999 թվականին Ադրբեջանում բնակվում էր 100 հազար մեսխեթցի թուրք , ակադեմիական գնահատականների համաձայն՝ Ադրբեջանի մեսխեթցիների թուրքական համայնքը հաշվվում է 90 հազարիից մինչև 110 հազար մարդ   ։ Բացի այդ, 2009 թվականի դրությամբ Ադրբեջանում բնակվում էր 17 577 թուրք քաղաքացի ։
Գրականույթուն
Կատեգորիա:Ադրբեջանի ազգեր Կատեգորիա:Թուրքեր
Ստարոիլիկովո (գյուղ, Բլագովեշչենսկի շրջան)
Ստարոիլիկովո (Староиликово, Иҫке Илек), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 439 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովեշչենսկի շրջանի բնակավայրեր
Խոակին Պողոսյան
Խոակին Անտոնիո Պողոսյան (Joaquín Antonio Boghossian Lorenzo, ), հայկական ծագումով (հայրը հայ է, մայրը՝ իսպանացի) ուրուգվայցի ֆուտբոլիստ, «Սերրո» ակումբի հարձակվող։
Ակումբային կարիերա
Խոակին Պողոսյանը ծնվել է 1987 թվականի հունիսի 19-ին, Մոնտեվիդեոյում, որտեղ իր կարիերան սկսել է «Սերրո» ֆուտբոլային ակումբում։ 2005 թվականին իր նորամուտը նշել է առաջին դիվիզիոնում, իսկ 4 տարի անց իր մեծ տաղանդի ու ռմբարկուական ընդունակության շնորհիվ տեղափոխվել է Արգենտինա։ 2009 թվականի Ուրուգվայի Պրեմիեր լիգայում նա 55 խաղում խփել է 23 գոլ և օգնել «Սերրո» ակումբին Արտիգասի գավաթին մասնակցելու միջոցով բարձրացնել որակավորումը և նվաճել Լիբերտադորեսի գավաթը՝ դառնալով թիմի լավագույն ռմբարկուն։
2009 թվականին տեղափոխվել է «Նյուելս Օլդ Բոյզ»։ Արգենտինայի առաջնությունում Պողոսյանը 18 խաղում խփել է 11 գոլ՝ դառնալով թիմի լավագույն ռմբարկուն և լավագույններից մեկը առաջնությունում։ 2010 թվականի ամռանը «Նյուելս Օլդ Բոյզում» վարձավճարով հանդես գալուց հետո Պողոսյանը տեղափոխվել է Ավստրիայի Բունդեսլիգայի չեմպիոն «Ռեդ Բուլ Զալցբուրգ» ակումբ, որի հետ կնքել է 4 տարվա պայմանագիր։ Սակայն Զալցբուրգում անցկացրած մրցաշրջանում Պողոսյանը ցույց չի տվել այն ակտիվությունը, որն առկա է եղել նախորդ ակումբում իր ելույթների ժամանակ, 18 խաղում խփելով ընդամենը մեկ գոլ։ Այդ պատճառով էլ ղեկավարության մոտ ցանկություն է առաջացել խաղացողին վարձավճարով տրամադրել այլ ակումբի ։
Պողոսյանի ծառայություններով հետաքրքրվել են այնպիսի ակումբներ, ինչպիսիք են պարագվայական «Օլիմպիան», ուրուգվայական «Նասիոնալը» և հունական ՊԱՕԿ-ը։ Հետագայում ուրուգվայական մի շարք լրատվամիջոցներում տեղեկություններ են հայտնվել, որ խաղացողը նախընտրել է տեղափոխվել ՊԱՕԿ։ Ակումբն առաջարկել է 350,000 եվրո և մեկ տարվա պայմանագիր նույն աշխատավարձով, որը Պողոսյանը ստացել է «Ռեդ Բուլ Զալցբուրգ»-ի կազմում։ Սակայն պարզվել է, որ տեղեկությունը հավաստի չի եղել, և Պողոսյանը տեղափոխվել է «Նասիոնալ», որտեղ 2011/12 մրցաշրջանի վերջում դարձել է Ուրուգվայի չեմպիոն։ 2013 թվականին տեղափոխվել է բելգիական «Սերկլ Բրյուգե», այնտեղ անցկացրել ընդամենը 6 հանդիպում՝ միայն մեկում դառնալով գոլի հեղինակ։
2013-2014 թվականներին խաղացել է արգենտինական «Կիլմեսի» կազմում՝ անցկացնելով 24 հանդիպում՝ դառնալով 2 գոլի հեղինակ։ 2014 թվականին պայմանագիր է կնքել «Դեֆենսոր Սպորտինգի» հետ, անցկացրել 5 հանդիպում, մեկ անգամ գրավելով մրցակցի դարպասը։ 2015 թվականին տեղափոխվել է «Սերրո», որտեղ խաղացել է երկու տարի՝ 23 հանդիպումներում խփելով 4 գոլ։ 2016 թվականին վարձավճարով խաղացել է «Արսենալ»-ի (Սարանդի) կազմում, անցկացրել 16 հանդիպում՝ դառնալով 3 գոլի հեղինակ։ 2017 թվականին տեղափոխվել է «Ատլետիկո Սարմիենտո»՝ մեկ տարի խաղալով ակումբում, մասնակցել 12 հանդիպման։ Մեկ տարի անց պայմանագիր է կնքել պերուական «Սպորտ Ուանկայո»-ի հետ, այնտեղ անցկացրել է 17 հանդիպում, որոնցից երեքում դարձել է գոլի հեղինակ։ 2019 թվականին փոխել է 2 ակումբ՝ 11 հանդիպում անցկացրել «Պլասա Կոլոնի»-ում՝ դառնալով մեկ գոլի հեղինակ և «Սուդ Ամերիկա»-ում՝ այնտեղ անցկացնելով 10 հանդիպում։
2020 թվականից խաղում է «Սերրո» ակումբում, որտեղից սկսել է իր պրոֆեսիոնալ կարիերան որպես ֆուտբոլիստ։
Կարիերան հավաքականում
2007 թվականին Պողոսյանը հանդես է եկել Ուրուգվայի մինչև 20 տարեկանների հավաքականում։ Իսկ Ուրուգվայի հավաքականում նա չի խաղացել, այնպիսի հարձակվողների ուժեղ մրցակցության պատճառով, ինչպիսիք են Դիեգո Ֆորլանը, Լուիս Սուարեսը և Էդինսոն Կավանին։ Նրա խոսքով, եթե Ուրուգվայի հավաքականի գլխավոր մարզիչն իրեն չհրավիրի 2010 թվականին Հարավային Աֆրիկայում կայանալիք աշխարհի առաջնությանը, նա կխաղա Հայաստանի հավաքականում, սակայն հետագայում պարզվել է, որ նա փորձել է ազդել Ուրուգվայի ազգային հավաքականի մարզչի վրա, բայց նա չի պատրաստվել խաղալ Հայաստանի հավաքականի կազմում։
Ակումբային նվաճումներ
«Նասիոնալ»
Արտաքին հղումներ
Կատեգորիա:Հայերն Ուրուգվայում Կատեգորիա:Ֆուտբոլի հարձակվողներ Կատեգորիա:Արսենալ Սարանդիի ֆուտբոլիստներ Կատեգորիա:Ուրուգվայցի ֆուտբոլիստներ Կատեգորիա:Նյուելս Օլդ Բոյզի ֆուտբոլիստներ Կատեգորիա:Ռեդ Բուլ Զալցբուրգի ֆուտբոլիստներ Կատեգորիա:Նասիոնալ Մոնտեվիդեոյի ֆուտբոլիստներ Կատեգորիա:Սերկլ Բրյուգեի ֆուտբոլիստներ Կատեգորիա:Կիլմեսի ֆուտբոլիստներ Կատեգորիա:Դեֆենսոր Սպորտինգի ֆուտբոլիստներ
Տրոիցկոե (գյուղ, Ժուկովսկի շրջան)
Տրոիցկոե (Троицкое), գյուղ Ռուսաստանի Կալուգայի մարզի Ժուկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 628 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կալուգայի մարզի Ժուկովսկի շրջանի բնակավայրեր
(6838) Օկուդա
(6838) Օկուդա (Okuda), աստերոիդ աստերոիդների հիմնական գոտում։ Հայտնաբերվել է 1995 թվականի հոկտեմբերի 30-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում ։
Միջին հեռավորությունը Արեգակից կազմում է 2,649994 ա. մ., առավելագույնը մոտենում է 2,1931 ա. մ. հեռավորության վրա և հեռանում 3,1068 ա. մ. ։ Արեգակի շուրջ մեկ ամբողջական պտույտ է կատարում 1575,67 երկրային օրվա ընթացքում, իր ուղեծրով շարժվելով միջինում 0,228474 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,62° անկյուն։
Արշավ (հանդես)
«Արշավ», գրական-գեղարվեստական, հաս-քննադատական հանդես։
Պատմություն
Լույս է տեսել 1932–1941 թվականներին Թբիլիսիում (1941 թվականին՝ «Գրական հանդես»)։ Խմբագիրներ՝ Վարդան Ատրյան, Մ. Փիլթակյան, Ռուբեն Աղաբաբ։ Նախապես եղել է Վրաստանի պրոլետարիատ գրողների ընկերակցության հայկական բաժանմունքի, ապա՝ Վրաստանի գրողների միության պաշտոնաթերթը։
Տպագրել է գրական-քննադատական հոդվածներ, արձագանքել գրականության և արվեստի վերաբերյալ պաշտոնական որոշումներին, իր շուրջն է համախմբել Վրաստանի հայ գրողներին։
Աշխատակցել են Հակոբ Հակոբյանը, Ստեփան Զորյանը, Ռուբեն Զարյանը, Միսակ Դավթյանը, Հարություն Սուրխաթյանը, Լեոն Մելիքսեթ-Բեկը, Մադաթ Պետրոսյանը, Ծերուն Թորգոմյանը, Մարգարիտա Դարբինյանը, Բենիկ Սեյրանյանը։
Տպագրել է նաև նմուշներ ԽՍՀՄ ժողովուրդների գրականություններից։
Կովալևո (գյուղ, Բախմաչի շրջան)
Կովալևո (Ковальове), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Կովալևո գյուղում բնակվում էր 4 մարդ։ Բնակչության խտությունը կազմում էր 307,69 մարդ/կմ²։
Արտաքին հղումներ
Կատեգորիա:Ուկրաինայի Չեռնիգովի մարզի Բախմաչի շրջանի բնակավայրեր Կատեգորիա:Ուկրաինայի գյուղեր Կատեգորիա:1924 թվականին հիմնադրված բնակավայրեր
MASC (խումբ)
MASC (마스크. կրճատ․ Masculine), հարավկորեական բոյ բենդ բաղկացած չորս մասնակցից, ձևավորվել է՝ JJ Holic Media գործակալության կողմից 2016 թվականին։ Նրանք առաջնաելույթ են կատարել 2016 թվականի օգոստոսի 19-ին, իրենց առաջին Strange սինգլով, որը ընդգրկվել է իրենց առաջին մինի ալբոմում, որը ունի նույն անվանումը ։
Արտաքին հղումներ
Կատեգորիա:Հարավկորեական երաժշտական խմբեր Կատեգորիա:Քեյ փոփ երաժշտական խմբեր
Ասսալամալեյքում
Ասսալամալեյքում, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Բանքեթինգ հաուս
Բանկետի սրահը (Banqueting House), գտնվում է Ուայթհոլի ամրոցի մոտակայքում, Լոնդոնում։ Կառուցվել է 1619-22 թթ. Ինիգո Ջոնսի գծագրով։ Նախատեսված է եղել օտարերկրյա հյուրերի ընդունելության համար ։
Ծանոթագրություններ
Կատեգորիա:Լոնդոնի ճարտարապետություն Կատեգորիա:Լոնդոնի թագավորական շինություններ Կատեգորիա:Լոնդոնի թանգարաններ
Տկղարշետի (Ղազբեգի շրջան)
Տկղարշետի (ტყარშეტი), գյուղ Վրաստանում։ Գտնվում է Մցխեթ-Մթիանեթ մարզի Ղազբեգի շրջանում ։
Դիրք
Գտնվում է ծովի մակարդակից 1920 մետր բարձրության վրա։ Շրջկենտրոն Ստեփանծմինդայից հեռու է 12 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 107 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ղազբեգի շրջան
Սկոտ Հոլ
Սկոտ Օլիվեր Հոլ (Scott Oliver Hall, ), ամերիկացի պրոֆեսիոնալ ըմբշամարտիկ (ռեստեր)։ Առավել նշանակալի կարիերա է ունեցել «World Wrestling Federation» (WWF, այժմ՝ WWE) կազմակերպությունում՝ Ռեյզոր Ռամոն (Razor Ramon) ռինգային անվամբ, և «World Championship Wrestling» (WCW) կազմակերպությունում՝ ելույթներ ունենալով իրական անվամբ։
Մասնագիտական կարիերայում Հոլը չորս անգամ ճանաչվել է WWF միջմայրցամաքային, երկու անգամ՝ WCW Միացյալ Նահանգների, մեկ անգամ WCW աշխարհի հեռուստատեսային, ինչպես նաև ինն անգամ թիմային չեմպիոն (յոթ անգամ WCW, մեկ անգամ TNA և մեկ անգամ AWA վարկածով)։ Բացի այդ երկու առիթներով ճանաչվել է աշխարհի չեմպիոն (WWC և USWA վարկածներով)։
Տիտղոսային ձեռքբերումներից զատ, հայտնի է նաև որպես «Նոր աշխարհակարգ» (New World Order, nWo) սկանդալային խմբավորման հիմնադիր անդամ (Հալկ Հոգանի և Քևին Նեշի հետ)։
2014 թվականին Ռեյզոր Ռամոնի կերպարի համար առաջադրվել է WWE փառքի սրահ։
Արտաքին հղումներ
Կատեգորիա:Հոկտեմբերի 20 ծնունդներ Կատեգորիա:Ամերիկացի պրոֆեսիոնալ ըմբշամարտիկներ Կատեգորիա:WWE փառքի սրահի անդամներ Կատեգորիա:Սրտամկանի ինֆարկտից մահացածներ
Ստարոիխսանովո
Ստարոիխսանովո (Староихсаново, Иҫке Ихсан), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 202 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Չեկմագուշևսկի շրջանի բնակավայրեր
Թթուջուրի պատմության և մշակույթի անշարժ հուշարձանների ցանկ (Գեղարքունիքի մարզ)
Այս հոդվածը ներկայացնում է Գեղարքունիքի մարզի Թթուջուր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 9 հուշարձան (5 միավոր)։
Ծանոթագրություններ
Կատեգորիա:Գեղարքունիքի մարզի հուշարձանների ցանկեր
Պատգամավոր
Պատգամավոր, դեպուտատ — ուղարկված), պետական իշխանության ներկայացուցչական մարմինների ընտրովի անդամ։ Պատգամավորը ժողովրդից լիազորված է մասնակցելու խորհրդի կողմից պետական իշխանության իրականացմանը։ Պատգամավորը պետք է ընտրվի, ընդհանուր, հավասար և ուղղակի ընտրական իրավունքով՝ գաղտնի քվեարկությամբ։ Պատգամավորը կարող է լինել տվյալ երկրի յուրաքանչյուր քաղաքացի, անկախ ռասայական ու ազգային պատկանելությունից, սեռից, դավանանքից, կրթական ցենզից, նստակեցությունից, սոցիալական ծագումից, գույքային դրությունից, անցյալ գործունեությունից և այլն։
Պատգամավոր կարող են ընտրվել 18 տարին լրացած քաղաքացիները (չափահասները)։ Պատգամավորը պարտավոր է մշտական կապ պահպանել ընտրողների, իրեն պատգամավորության թեկնածու առաջադրած խմբերի հետ, հասնել ընտրողների հրահանգների կատարմանը, նրանց իրազեկ դարձնել կատարվող աշխատանքներին, մասնակցել օրենքների, խորհուրդի ու դրա մարմինների որոշումների կատարման կազմակերպմանը, կատարել քաղաքացիների կանոնավոր ընդունելություն, ընթացք տալ նրանց առաջարկություններին, դիմումներին ու գանգատներին։ Պատգամավորի պարտականությունների կատարման համար պատգամավորին իրավունք է վերապահվում՝ հարցեր մտցնելու խորհրդի քննարկմանը (Գերագույն խորհրդների պատգամավորներն ունեն օրենսդրական նախաձեռնության իրավունք), մասնակցելու հարցերի քննարկմանը, որոշումների (օրենքների) ընդունմանը, ընտրելու և ընտրվելու խորհրդի մարմիններում, իրավասության մեջ մտնող ցանկացած հարցի առնչությամբ հարցադրումով դիմելու պետական կառավարման մարմիններին ու պաշտոնատար անձանց, օրենքով սահմանված ժամկետներում պատասխան ստանալու այդ կապակցությամբ։
Կատեգորիա:Սահմանադրական իրավունք Կատեգորիա:Օրենսդիրներ
Տրոիցկոե (գյուղ, Կլինսկի շրջան)
Տրոիցկոե (Троицкое), գյուղ Ռուսաստանի Մոսկվայի մարզի Կլինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Կլինսկի շրջանի բնակավայրեր
Միշել Ռու
Միշել Ռու-ավագ (Michel Roux Sr, ), ֆրանսիական ծագմամբ բրիտանացի շեֆ խոհարար, ռեստորանատեր և Ռու հայտնի ընտանիքի ներկայացուցիչ։
Կենսագրություն
Ամերիկյան ծառայությունից հետո Փարիզում Միշելը միս Սեսիլ դե Ռոթշիլդի մոտ աշխատել է որպես շեֆ խոհարար։ 60-ական թվականներին Միշելը որոշել է թողնել խոհարարությունը և դառնալ օպերային երգիչ, բայց դրա փոխարեն իր եղբոր՝ Ալբերի հրավերով տեղափոխվել է Լոնդոն, որտեղ շարունակել է պատրաստել։ Միասին նրանք բացել են Le Gavroche ռեստորանը ։ 1972 թվականին Բերքշիրում Միշել Ռուն բացել է The Waterside Inn սեփական ռեստորանը։ Այս ռեստորանը Մեծ Բրիտանիայում դարձել է երկրորդը, որը ստացել է Միշլենի երեք աստղ  ։
Հետագայում՝ 1973 թվականին, Միշել Ռուն եղբոր հետ միասին բացել է հրուշակեղենի արտադրամաս, երշիկի խանութ, ինչպես նաև փնտրել է նոր բաղադրատոմսեր և պատրաստման տեխնոլոգիաներ։
Միշել Ռուն հրատարակել է իր խոհարարական գիրքը, որտեղ պատմել է բաղադրատոմսերի մասին, որոնք կիրառվում են Ռու եղբայրների ռեստորաններում։ Բացի այդ, նա գրել է 30-սերիանանոց հեռուստաշոուի սցենար, որը նկարահանվել է BBC հեռուստաընկերությունում։ Գլխավոր հերոսները եղել են Միշել Ռուն և նրա եղբայր Ալբերը ։
90-ական թվականների վերջին Միշել Ռուն հեռացել է գործերից և 2008 թվականից ապրել է Կրան Մոնդանայում (Շվեյցարիա) ։
Միշել Ռուն մահացել է 2020 թվականի մարտի 12-ին Բրեյ քաղաքում թոքային իդիոպատիկ ֆիբրոզից ։
Ծանոթագրություններ
Կատեգորիա:Ապրիլի 19 ծնունդներ Կատեգորիա:1941 ծնունդներ Կատեգորիա:Մարտի 12 մահեր Կատեգորիա:2020 մահեր Կատեգորիա:Ֆրանսիացի խոհարարներ Կատեգորիա:Արվեստի և գրականության ֆրանսիական շքանշանի ասպետներ Կատեգորիա:Պատվո լեգեոնի շքանշանի ասպետներ
Գրետյե Կաուֆֆելդ
Գրետյե Կաուֆֆելդ (Greetje Kauffeld, ), նիդերլանդացի ջազ երգչուհի։ 1961 թվականին ներկայացրել է Նիդերլանդները Եվրատեսիլ երգի մրցույթում։
Կենսագրություն
Գրետյե Կաուֆֆելդը ծնվել է 1939 թվականին։ Երաժշտական կարիերան սկսել է 1957 թվականին՝ որպես «The Skymasters» ռադիոնվագախմբի մեներգչուհի ։ 1961 թվականին ներկայացրել է իր երկիրը «Wat een dag» երգով Եվրատեսիլին ։ Երգչուհին զբաղեցրել է տասներորդ տեղը՝ հավաքելով 6 միավոր ։
1999 թվականին ստացել է Նիդերլնդական առյուծի շքանշան երաժշտության բնագավառից։ 2008 թվականին նշել է իր երաժշտական կարիերայի հիսունամյակը ։
Արտաքին հղումներ
Կատեգորիա:Հոլանդացի երգչուհիներ
Մեշկովո-Պոգորելովո
Մեշկովո-Պոգորելովո (Мішково-Погорілове), գյուղ Ուկրաինայի Նիկոլաևի մարզի Վիտովսկի շրջանում։ Հիմնադրվել է 1810 թվականին։
2001 թվականի տվյալներով Մեշկովո-Պոգորելովո գյուղում բնակվում էր 5 484 մարդ։ Բնակավայրը զբաղեցնում է 46,11 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Վիտովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1810 թվականին հիմնադրված բնակավայրեր
Ավինե
Ավինե, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
(6839) Օզենումա
(6839) Օզենումա (Ozenuma), աստերոիդ աստերոիդների հիմնական գոտում։ Հայտնաբերվել է 1995 թվականի նոյեմբերի 18-ին Տակաո Կոբայաշիի կողմից Օիզումիյում ։
Միջին հեռավորությունը Արեգակից կազմում է 2,870573 ա. մ., առավելագույնը մոտենում է 2,6519 ա. մ. հեռավորության վրա և հեռանում 3,0892 ա. մ. ։ Արեգակի շուրջ մեկ ամբողջական պտույտ է կատարում 1776,44 երկրային օրվա ընթացքում, իր ուղեծրով շարժվելով միջինում 0,202652 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,97° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Իոսիֆ Տիմչենկո
Իոսիֆ Անդրեևիչ Տիմչենկո (Ио́сиф Андре́евич Ти́мченко, ), խորհրդային մեխանիկ-գյուտարար ։
Կենսագրություն
Իոսիֆ Տիմչենկոն ծնվել է Ռուսական կայսրության Խարկովի նահանգի Օկոպ գյուղում, ճորտ գյուղացու ընտանիքում։ Եղել է 3-րդ գիլդիայի վաճառական, օպտիկայի մասնագետ և մեխանիկ, Խարկովի կայսերական համալսարանի մատակարար Ալեքսանդր Էդելբերգի մեխանիկական արհեստանոցների աշակերտ։ 1874 թվականին ընկերների հետ մեկնել է Օդեսա։ Նիկոլայ Միկլուխո-Մակլայի գաղափարներով տարված՝ նրանք պատրաստվել են մեկնել Օվկիանիա ճամփորդության։ Սակայն ընկերները շուտով վերադարձել են Խարկով, Տիմչենկոն մնացել է Օդեսայում, որտեղ աշխատանքի է ընդունվել Ռուսաստանի նավագնացության և առևտրի ընկերությունում։ 1880 թվականից աշխատել է Օդեսայի Նովոռոսիյսկի համալսարանի ֆիզիկամաթեմատիկական ֆակուլտետում որպես մեխանիկ։ 15000 ռուբլի փոխառությամբ նա Պրեոբրաժենսկայա փողոցում նոր արտադրամասի շենք է կառուցել։
Մահացել է Օդեսայում։
Հայտնագործություններ
Իոսիֆ Տիմչենկոյին են պատկանում մի շարք կոնստրուկտորական մշակումներ՝ Փարիզում, Պետրոգրադում, Օդեսայում և Նիժնի Նովգորոդում մասնակցել է համառուսական և միջազգային ցուցահանդեսների, որտեղ պարգևատրվել է հինգ ոսկե և երեք արծաթե մեդալներով։
Ծանոթագրություններ
Կատեգորիա:Ռուսական կայսրության ինժեներներ Կատեգորիա:Ռուսական կայսրության գյուտարարներ Կատեգորիա:Ռուսական կայսրության կինոօպերատորներ Կատեգորիա:Խարկովի ազգային համալսարանի շրջանավարտներ Կատեգորիա:Խորհրդային մեխանիկներ Կատեգորիա:Խորհրդային գյուտարարներ
ՀՀ ներքին դրություն
Երկրաշարժից հետո առաջին քայլեր
Տնտեսական բարեփոխման գործընթացում պետությունն ի սկգբանե որդեգրել է արտադրության մեջ իր դերը կրճատելու և մասնավոր բաժինը տնտեսական զարգացման հիմնական աղբյուր դարձնելու քաղաքականություն։ Դրա իրականացման հետևանքով արդեն 1999 թվականին համախառն ներքին արտադրանքի 85%-ը ձևավորվել է մասնավոր հատվածում, որն ապահովվել է ի հաշիվ զանգվածային սեփականաշնորհման և նոր՝ մասնավոր բիզնեսի մուտքով շուկա։
Անկումներ
Կառավարությունը շուկայական տնտեսությանն անցնելու հիմնական բաղադրիչը համարել է գների ազատականացումը, որն անցկացվել է մի շարք փուլերով և ուղեկցվել բնակչության սոցիալական դրության կտրուկ վատթարացմամբ։ Մինչև 1994 թվականը երկրի տնտեսությունը կտրուկ անկում է ապրել, որի պատճառները ոչ միայն Հայաստանի փաստացի շրջափակումն ու նախկին տնտեսական կապերի խզումն էին, այլև տնտեսական վերափոխումների իրականացման ձևերի անարդյունավետությունն ու փորձի բացակայությունը։
Մասնավորեցում
Կառավարությունը ձեռնամուխ է եղել գյուղատնտեսական հողերի, պետական (հանրային) բնակարանային ֆոնդի, պետական ձեռնարկությունների ու անավարտ շինարարական օբյեկտների մասնավորեցմանը։ Հայաստանը, նախկին ԽՍՀՄ հանրապետություններից առաջինը, 1991 թվականին կարճ ժամանակամիջոցում, առանց լուրջ նախապատրաստման, հաշվառման ու գնահատման, սեփականաշնորհել է հողը, լուծարել անգամ նախկինում արղյունավետորեև գործող տնտեսությունները, որի հետևանքով գյուղում ձևավորված արտադրական ու սոցիալական ենթակաոուցվածքները մասնատվել ու փոշիացել են։ Անասնապահության բնագավառում սեփականաշնորհման անվան տակ համատարած կողոպտվել են տասնամյակների ընթացքում ստեղծված ֆերմաները։
1991-1992 թվականին լուծարվել են հանրապետության մոտ 900 կոլտնտեսություններն ու պետական տնտեսությունները, որոնք թողարկում էին ճյուղի արտադրանքի ավելի քան 90 %-ը։ Դրանց փոխարեն ձևավորվել են 320 հազարից ավելի անհատ, գյուղացիական տնտեսություններ, որոնց փոխանցվել են հողերի 66 %-ը և նախկին կոլտնտեսությունների գրեթե ողջ հիմնական միջոցները։ Այդ ամենի շնորհիվ գյուղատնտեսական արտադրությունն սկզբնական շրջանում այնպիսի ճգնաժամ չի ապրել, ինչպես արտադրությունը կամ շինարարությունը, թեև 1993 թվականին ոլորտի զուտ արտադրանքի ծավալը 1989 թվականի նկատմամբ նվազել է 18 %-ով։ Այդուհանդերձ, 1990-ական թվականներին գյուղատնտեսության տեսակարար կշիռը ՀՆԱ-ում ունեցել է աճի միտում։ Եթե խորհրդային շրջանում այն կազմել է 12-12,5 %, ապա 1990 թվականին՝ 12,2 %, 1999 թվականին՝ 25,3 %, իսկ 2001 թվականին՝ 28 %։
Սակայն անհրաժեշտ նյութատեխնիկական միջոցների, կարգավորված արտադրական հարաբերությունների, պետական հովանավորության բացակայության պատճառով գյուղատնտեսությունը հետագայում մեծ անկում է ապրել։ Սակավահող Հայաստանում 1996 թվականին ցանքատարածությունները կրճատվել են մոտ 100 հազար հեկտարով (ավելի քան 20 %), բազմամյա տնկարկների տարածությունը՝ ավելի քան 30 հազար հեկտարով (35,9 %), խոշոր եղջերավոր անասունների գլխաքանակը՝ 191,1 հազարով (27,7 %), ոչխարներինն ու այծերինը՝ 437 հազարով (33,8 %), խոզերինը՝ 245 հազարով, թռչուններինը՝8261,1 հազարով։
Արդյունքում մի շարք սխալների պատճառով գյուղատնտեսությունը չի հարմարվել շուկայական հարաբերություններին
Արդյունաբերություն
Խորհրդային Միության փլուզումից հետո խոր ճգնաժամի մեջ է հայտնվել նաև Հայաստանի տնտեսության հիմնական ճյուղը՝ արդյունաբերությունը նրա մի շարք ճյուղեր օբյեկտիվ և սուբյեկտիվ պատճառներով դադարել են գործել։ 1990-1993 թվականներին ԱՊՀ երկրներից ամենամեծ անկումը գրանցվել է Հայաստանի Հանրապետության արդյան մեջ՝ մոտ 60,3 %։ 1992 թվականին նախորդ տարվա համեմատությամբ արձանագրվել է ՀՆԱ-ի 41,8 %-ի անկում՝ ԱՊՀ-ի համանման միջին ցուցանիշը գերազանցելով ավելի քան 6 անգամ։
Սեփականաշնորհման վատ հետևանքներ
«Պետական ձեռնարկությունների և անավարտ շինարարության օբյեկտների սեփականաշնորհման մասին» Հայաստանի Հանրապետության օրենքով՝ 1994 թվականին սեփականաշնորհվել են արդյունաբերության նախարարության 286 և թեթև արդյունաբերության 147 ձեռնարկություններ։ 1994-1995 թվականներին սեփականաշնորհվել են մոտ 800 արդյունաբերական ձեռնարկություններ։ Միայն 1996 թվականի նոյեմբերին է ստեղծվել սեփականաշնորհման և օտարերկրյա ներդրումների նախարարություն, որը հետագայում վերանվանվել է սեփականաշնորհումևերի նախարարության, իսկ 2000 թվականի փետրվարին՝ պետական գույքի կառավարման նախարարության։ Արդյունաբերական ձեռնարկությունների սեփականաշնորհումից հետո հոգ չի տարվել ունեցվածքի պահպանման համար, և մետաղե թանկարժեք սարքավորումները ջարդոնի անվան տակ վաճառվել են արտասահմանյան երկրներում (հատկապես Իրանում ու Թուրքիայում), որը ծանր հարված է հասցրել արդյունաբերությանն ու ողջ տնտեսությանը։ Մեծ դժվարություններ են առաջացել արտադրանքի իրացման գործում, որը, արտահանման դժվարություններից բացի, նաև մրցունակ չէր միջազգային շուկայում։ Արդյունաբերության անկման հետևանքով ծանր կացության մեջ է հայտնվել նաև ՀՀ ֆինանսավարկային համակարգը։
Ազգային դրամ
Չնայած իշխանությունների ջանքերին՝ Հայաստանը չի ընդգրկվել ռուսական ռուբլու գոտու մեջ։ 1993 թվականի նոյեմբերին կառավարությունը հարկադրված շրջանառության մեջ է դրել հայոց ազգային դրամը, որն անկախ պետականության գործառնության առաջին արտահայտություններից էր։ Դրանից հետո է միայն Հայաստանը հնարավորություն ստացել ինքնուրույն տնօրինելու տնտեսական լծակները։ Սակայն տնտեսական համապատասխան երաշխիքների բացակայության պայմաններում այն արագ արժեզրկվել է, որն զգալիորեն նպաստել է սոցիալ-տնտեսական ճգնաժամի խորացմանը։ Սղաճի մակարդակն արագորեն աճել է, որի հետևանքով տեղի է ունեցել ժողովրդի խնայողությունների և ավանդների փոշիացում։ Միլիարդավոր ռուբլիներ կազմող գումարների փոխարեև ազգաբնակչությունը ստացել է դրանց արժեքից շատ քիչ փոխհատուցում, որով գների աճի պայմաններում հնարավոր չէր հոգալ անգամ ամենատարրական կարիքները։ Այդուհանդերձ, սեփական դրամը շրջանառության մեջ դնելն աստիճանաբար կառուցվածքային տեղաշարժեր է առաջ բերել հանրապետության ֆինանսական համակարգում։ Ստեղծվել է Հայաստանի կենտրոնական բանկը, ձևավորվել են շուրջ 60 առևտրային դրամատներ ու մասնավոր բանկեր։
Սերտիֆիկացում
Արդյունաբերական ձեռնարկությունները Հայաստանում սեփականաշնորհվել են սերտիֆիկատների միջոցով, իսկ նախկին պետական ձեռնարկությունները հիմնականում վերածվել են բաց կամ փակ բաժնետիրական ընկերությունների։ Եկամուտների կտրուկ անկման պայմաններում բնակչության ճնշող մեծամասնությունն իր սերտիֆիկատները վաճառել է շատ ցածր գներով՝ ընթացիկ կենցաղային հոգսերը հոգալու համար։ Հախուռն ու հապճեպ սեփականաշնորհման հետևանքով Հայաստանի ընտանիքների 8 %-ը տիրացել է մասնավորեցված գույքի ավելի քան 90 %-ին։ Դրա հետևանքով, 2000 թվականի տվյալներով, առավել հարուստ ընտանիքների 4-5 %-ը տնօրինել է ողջ ազգային հարստության կեսից ավելիին։ 1998 թվականից կառավարության որոշմամբ դադարեցվել է սեփականաշնորհման սերտիֆիկատների թողարկումը և անցում է կատարվել ձեռնարկությունների վաճառքի ու արտասահմանյան ներդրումների ներգրավման՝ միջազգային աճուրդների։
Կազմակերպությունների և գործարանների միջազգային վաճառք
1997 թվականի վերջին միջազգային մրցույթով վաճառվել է ազգային հեռահաղորդակցման ձեռնարկության՝ «ԱրմենՏել»-ի բաժնետոմսերի 90 %-ը, իսկ 1998 թվականին՝ Երևանի կոնյակի գործարանը և «Արմենիա» հյուրանոցը։ Ռուսաստանի Դաշնությունը ներդրումներ է կատարել էներգետիկայի համակարգում, միջազգային մրցույթ է հայտարարվել Երևանի հյուրանոցների, օդանավակայանի, հայկական ավիաուղիների, էլեկտրաէներգիայի արտադրության, տեղափոխման և բաշխման ձեռնարկությունների սեփականաշնորհման համար։ Լուրջ հաջողություն է համարվել 2002 թվականին «Զվարթնոց» օդանավակայանի վերաբերյալ պայմանագրի կնքումն արգենտինահայ էդուարդո էռնեկյանի հետ։ Սեփականաշնորհման այդ տարբերակի շնորհիվ ավելացել են պետբյուջեի մուտքերը։
Էներգետիկա
1992-1993 թվականը հատկապես ծանր էին երկրի էներգետիկայի համար։ Հանրապետության ղեկավարության անձեռնահասության պատճառով էներգիայի արտադրությունը խիստ կրճատվել է։ Չեն գործել արտադրական ձեռնարկություններն ու տրանսպորտը, երկիրը հայտնվել է համատարած խավարի մեջ, միևնույն ժամանակ էլեկտրաէներգիա է տրվել Վրաստանին։ 1999 թվականին ձեռնարկվել են միջոցառումներ 1992-1999 թվականին էներգետիկայի ոլորտում կատարված չարաշահումներն ու դրանց մեղավորներին բացահայտելու ուղղությամբ։ Սակայն 1999 թվականների հոկտեմբերի 27-ին ԱԺ-ում տեղի ունեցած եղերական դեպքերի պատճառով այդ նպատակով ստեղծած ժամանակավոր հանձնաժողովի աշխատանքն ընդհատվել է 2000 թվականի հունիսին՝ առանց որևէ որոշում ընդունելու։ Ըստ հրապարակված տվյալների՝ այդ ոլորտում պետությանը հասցվել է շուրջ 200 միլիոն դոլարի վնաս։ Մյուս կողմից՝ 1992-1993 թվականի ձմռանն ընդհատումներով էլեկտրաէներգիա մատակարարելու (օրական 1-2 ժամ) հետևանքով էներգահամակարգի գերբեռնվածությունը բերել է բազմաթիվ ենթակայանների և բաշխիչ ցանցերի վթարների, էլեկտրաէներգիայի պակասի պայմաններում կատարվել են էներգիայի հսկայական չարաշահումներ։ Այս պայմաններում անխուսափելի էին ՀԱԷԿ-ի վերագործարկումը (1996) և Հրազդանի ջէկի 5-րդ բլոկի շահագործումը, որոնց շնորհիվ հաջողվել է աստիճանաբար վերացնել ստեղծված էներգետիկ ճգնաժամը և հիմք ստեղծել արդյունաբերության առանձին ճյուղերի վերագործարկման համար։
Կատեգորիա:Հայաստանի տնտեսություն
Ջեյմս Արթըրի սկավառակագրություն
X Factor-ի հաղթանակից հետո թողարկել է սինգլ՝ երգչուհի Շոնթելի «Impossible» երգի քավր տարբերակը՝ Together for Short Lives բարեգործական նպատակներով։ Թողարկման առաջին շաբաթում երգը UK Singles շքերթում գրավել է առաջին հորիզոնականը։ 11 օր անց երգը` իր 622,000 վաճառքով դարձավ X Factor-ի բոլոր թեկնածուների երգերից ամենավաճառվածը։ Երկրորդ շաբաթում այն զբաղեցրեց երկրորդ հորիզոնականը, իսկ երրորդ շաբաթում՝ կրկին առաջին։ Երեք շաբաթ անց այն 2012 թվականի լավագույն վաճառված սինգլներից հինգերորդն էր՝ 897,000 վաճառված տաբերակներով։ Չորս աբաթ անց վաճառվել էր 971,000 օրինակ։ 2013 թվականի հունվարի 11-ին երգը ուներ ավելի քան մեկ միլիոն վաճառված օրինակ։ Երգը զբաղեցրել է առաջին հորիզոնականը նաև Իռլանդիայում, երկրորդը՝ Ավստրալիայում, Նոր Զելանդիայում և Շվեյցարիայում։ 2013 թվականի օգոստոսին երգը վաճառվել էր 1,2 միլիոն օրինակով՝ 30,000-ով պակաս Ալեքսանդրա Բյորկի «Hallelujah» երգից։ Այժմ այն վաճառվել է 1,4 օրինակով Մեծ Բրիտանիայում՝ անցնելով վերոհիշյալ երգից ։
2013 թվականի օգոստոսի-ին Ջեյմսը հայտարարել է Թվիթերի միջոցով, որ հաջորդ թողարկվելիք երգը կոչվում է «You're Nobody 'til Somebody Loves You»: Ամբողջ աշխարհում երգը թողարկվել է 2013թվականի ոկտեմբերի 20-ին և զբաղեցրել երկրորդ հորիզոնականը Միացյալ Թագավորությունում՝ զիջելով միայն Լորդի «Royals» երգին։ 2013 թվականի նոյեմբերի 4-ին թողարկվել է Արթըրի դեբյուտային ալբոմ «Ջեյմս Արթըր»-ը։ Միացյալ Թագավորության շքերթում ալբոմը զբաղեցրել է երկրորդ հորիզոնականը՝զիջելով միայն Էմիենեմի The Marshall Mathers LP 2-ին։ «Recovery» երգը 2013 թվականի դեկտեմբերի 15-ին թողարկվել է որպես ալբոմի երրորդ սինգլ և զբաղեցրել 19-րդ հորիզոնականը UK Singles շքերթում։
2015 թվականին թողարկվել է «Say You Won't Let Go» սինգլը՝ երկրորդ ստուդիանակն ալբոմի առաջին սինգլը։ 2017 թվականի նոյեմբերին ամբողջ աշխարհում այն վաճառվել է 2 միլիոն օրինակով ։
2019 թվականի հոկտեմբերի 18-ին թողարկվել է Արթըրի երրորդ ալբոմը՝ «You» : Վերջինս մեկ շաբաթ շարունակ զբաղեցրել է երկրորդ հորիզոնականը UK Albums շքերթում ։
Մուն Գա Յանգ
Մուն Գա Յանգ Հարավկորեացի դերասանուհի։ Առաջին անգամ հանդես է եկել 2006 թվականին «Սիրո ուսուցիչ» ֆիլմում։ Նա հայտնի է «EXO-ի հարևանությամբ» (2015), «Կախարդի հայելի» (2016), «Մի համարձակվիր երազել» (2016), «Mimi» (2014) «Մեծ գայթակղողը» (2018), «Վայկիկի Հյուրատունը 2» (2019) և «Իրական  գեղեցկություն» (2020-2021) հեռուստատեսային սերիալներում կատարած իր դերերով։
Կենսագրություն
Առաջին անգամ նա հանդես է եկել 2006 թվականին «Ուսուցիչը սիրով» ֆիլմում որպես փոքրիկ դերասանուհի։ 2014 թվականին նա խաղացել է իր առաջին գլխավոր դերը՝ որպես Միմի, չորս մասից բաղկացած միստիկ/ռոմանտիկ դրամայում, որը եթեր է դուրս եկել Mnet կաբելային հեռուստաալիքում։ 2015 թվականի ապրիլին Մուն Գա Յանգը խաղացել է «EXO-ի հարևանությամբ» մինի դրամայում, EXO խմբի անդամների հետ միասին, որը եթեր է հեռարձակվել Naver TV Cast-ում։ Այնուհետև նա փոքր դերեր է խաղացել, «Մի համարձակվիր երազել» և «Ձեր անունը արդարացրեք» հիթային դրամաներում։
2017 թվականին նա նկարահանվել է «Վալս» դրամայում։ 2018 թվականին Red Velvet խմբի Ջոիի հետ միասին նկարահանվել է «Մեծ գայթակղիչը. Սիրային խաղ» ռոմանտիկ դրամայում, որը նկարահանված է 2003 թվականի ֆրանսիական «Untold Scandal» ֆիլմի հիման վրա։ KBS Drama Awards մրցանակաբաշխությունում, լավագույն դերասանուհի անվանակարգում այս դերի համար նա պարգևատրվել է «Excellence Award» մրցանակով։ 2019 թվականին նկարահանվել է «Վայկիկի հյուրատունը» դրամայի երկրորդ եթերաշրջանում։
2020-2021 թվականներին նկարահանվել է «Իրական գեղեցկություն» ռոմանտիկ կատակերգական հեռուստասերիալում։
Ծանոթագրություններ
Կատեգորիա:Կորեացի դերասաններ Կատեգորիա:Հարավկորեացի դերասանուհիներ Կատեգորիա:Հարավկորեացի կինոդերասանուհիներ Կատեգորիա:Հարավկորեացի հեռուստատեսային դերասանուհիներ
Դմիտրի Ալիև
Դմիտրի Ալիև (Дми́трий Серге́евич Али́ев, ). ռուս գեղասահորդ, հանդես է եկել տղամարդկանց մենասահքում, 2018 թվականին Մոսկվայում ընթացող Եվրոպայի առաջնության արծաթե մեդալակիր, 2018 թվականի Ռուսաստանի առաջնության բրոնզե մեդալակիր։ Պատանիների կարգում նա երկու անգամ նվաճել է Ռուսաստանի առաջնությունը (2016, 2017), մի անգամ նվաճել է միջազգային Գրան-Պրի մրցաշարի եզրափակիչը (2016), 2017 թվականի պատանիների աշխարհի առաջնությունում նվաճել է արծաթ, իսկ ավելի վաղ Եվրոպայի պատանիների օլիմպիական փառատոնում (2015) եղել է բրոնզե մեդալակիր ։
2018 թվականի փետրվարի 17-ին Դմիտրի Ալիևը Պխյոնչանգում անցկացվող Ձմեռային օլիմպիական խաղեր 2018-ում տղամարդկանց մենասահքում 267.51 միավորով զբաղեցրել է 7-րդ հորիզոնականը ։
2019 թվականի հունվարի 1-ի դրությամբ նա Չմշկասահորդների միջազգային միության վարկանիշում զբաղեցնում է 8-րդ հորիզոնականը ։
Կենսագրություն
Գեղասահքով զբաղվում է 2005 թվականից ։
Նախկինում նա սովորում և մարզվում էր Ուխտայի թիվ 1 մարզադպրոցում ։
2013 թվականից նա բնակվում է Սանկտ Պետերբուրգում, սովորում և մարզվում է օլիմպիական մասնագիտացված մանկապատանեկան մարզադպրոցում ։
2014/2015 և 2015/2016 մրցաշրջաններ
2014 թվականի աշնանը առաջին անգամ մասնակցել է պատանեկան Գրան-Պրիի փուլերին։ Այդ տարի Ճապոնիայում և Սլովենիայում նա նվաճեց բրոնզե մեդալ ։
Հաջորդ տարի Լատվիայում և Ավստրիայում կայացած պատանեկան փուլերում Ալիևը մեկնարկեց առաջինը, ինչը նրան հնարավորություն տվեց մուտք գործել պատանեկան Գրան-Պրիի եզրափակիչների մասնակիցների ցուցակ, որտեղ էլ նա արծաթ նվաճեց ։
2016 թվականի հունվարին նա պատանիների կարգում առաջին անգամ նվաճեց Ռուսաստանի առաջնությունը (ընդհանուր 237.76) :
2016/2017 մրցաշրջան
2016 թվականի աշնանը ռուս գեղասահորդը նախաօլիմպիական մրցաշրջանը սկսեց Չեխիայի պատանեկան Գրան-Պրիի փուլում, որտեղ էլ նա հաղթեց ։ Սլովենիայում նա ավարտեց միայն չորրորդը, սակայն չկարողացավ անցել պատանեկան Գրան-Պրիի եզրափակիչ, որտեղ էլ հաղթեց 240.69 հաշվով ։
2017 թվականի փետրվարին նա երկրորդ անգամ նվաճեց Ռուսաստանի առաջնությունը պատանիների կարգում (ընդհանուր թվով 247.82), իսկ մարտին նա դարձավ պատանիների աշխարհի առաջնությունում երկրորդը (ընդհանուր 247.31) :
Օլիմպիական մրցաշրջան
2017 թվականի աշնանը Ալիևը առաջին անգամ հանդես եկավ մեծահասակների Գրան-Պրիի սերիայում. հոկտեմբերին Մոսկվայում կայացած Ռուսաստանի գավաթում գրավում է 6-րդ հորիզոնականը, նոյեմբերին` Օսակայում կայացած NHK Trophy-ում` ութերորդն էր ։ Կրկին նոյեմբերին նա հաջող ելույթ ունեցավ Տալլինում, որտեղ նվաճեց քաղաքային գավաթը ։ Դեկտեմբերի կեսերին Սանկտ Պետերբուրգում կայացած ազգային առաջնությունում Դմիտրին հանդես եկավ վստահ և հաջողությամբ. նա առաջին անգամ նվաճեց բրոնզե մեդալ ։ Սրանից հետո նա ընդգրկվեց Մոսկվայում կայանալիք Եվրոպայի առաջնության համար կազմված ազգային հավաքականում ։ 2018 թվականի հունվարին նա առաջին անգամ մասնակցել է Եվրոպայի առաջնությանը, որը տեղի էր ունենում Մոսկվայում, որտեղ էլ բարելավվեց իր մարզական արդյունքները (91,33 միավոր՝ կարճ, 182,73՝ ազատ, ընդհանուր առմամբ` 274,06) և զբաղեցրեց 2-րդ հորիզոնականը`զիջելով միայն Եվրոպայի վեցակի չեմպիոն իսպանացի Խավիեր Ֆերնանդեսին ։ Փետրվարի կեսերին Կաննինում կայացած օլիմպիական խաղերի անհատական մրցաշարում ռուս մենասահորդը շատ հաջող հանդես եկավ և կարճ ծրագրում բարելավվեց իր արդյունքները։ Գեղասահորդն ավարտեց յոթերորդը։
Արտաքին հղումներ
Կատեգորիա:Ռուսաստանի սպորտի վարպետներ Կատեգորիա:Ռուս գեղասահորդներ
Լոհաուզեն (գիտափորձ)
«Լոհաուզեն» (Lohhausen), հոգեբանական գիտափորձ՝ ուղղված համակարգային խնդիրների լուծմանը։ Անցկացվել է 1983 թվականին գերմանացի հոգեբան Դիտրիխ Դյորների կողմից ։ Գիտափորձի շրջանակներում մոդելավորվել է Լոհաուզեն վիրտուալ քաղաքը, որը ղեկավարում էին հետազոտության մասնակիցները։ Գիտափորձի համար մշակված համակարգչային ծրագիրը հանդիսանում է քաղաքաշինության բնագավառում համակարգչային ռազմավարական խաղերի նախակարապետը ։
Դյորների այս գիտափորձը ամենահայտնին է, քանի որ հենց նրանում են առաջին անգամ բացահայտվել այն էֆեկտները, որոնք հանդիպում են համակարգային խնդիրների լուծման գործընթացում ։
Լոհաուզենի նկարագրություն
Լոհաուզենն իրականում գոյություն չունեցող քաղաք է, որտեղ ապրում է շուրջ 3700 մարդ։ Այն տեղակայված է Միջինգերմանական լեռներում ինչ-որ տեղ։ Քաղաքի արդյունաբերական գլխավոր օբյեկտը ժամացույցի գործարանն է։ Քաղաքում կան նաև բանկեր, խանութներ, փոքր հյուրանոցներ և այլ կառույցներ։
Գիտափորձի նկարագրություն
Լոհաուզենը մոդելավորվել է համակարգչի միջոցով։ Այն դինամիկ մոդել է, որը նախատեսված է հետազոտվողների մտածողության և պլանավորման կարողությունների ուսումնասիրության համար։
Գիտափորձին մասնակցել է 48 հետազոտվող։ Նրանցից յուրաքանչյուրին հնարավորություն էր տրվում հանդես գալ քաղաքապետի դերում, ով ընտրվել էր տասնամյա ժամկետով և օժտված էր բազմաթիվ լիազորություններով։ Հետազոտվողներին տրվում էր գործողությունների մեծ ազատություն, որպեսզի հնարավոր լիներ նպաստել նրանց տարատեսակ որոշումների դրսևորմանը և հայտնաբերել վարքագծի այն առանձնահատկությունները, որոնք սովորական պայմաններում տեսանելի չեն։
Արդյունքներ
Արդյունքում «լավ» և «վատ» հետազոտվողների շրջանում հայտնաբերվեցին մտածողության և պլանավորման հստակ տարբերություններ։ «Լավ» հետազոտվողներն ընդունում էին ավելի շատ որոշումներ, քան «վատերը»։ Որոշումների հիմքում ընկած մտադրությունների և նպատակների թիվը հաշվելու դեպքում պարզ դարձավ, որ «լավ» հետազոտվողների շրջանում մեկ մտադրության համար առաջ էին քաշվում ավելի շատ որոշումներ։ Բացի այդ, այն հետազոտվողները, ովքեր իրենց ներկայացնում էին իբրև լավ ղեկավարներ, կարողանում էին ավելի արագ հայտնաբերել քաղաքի առաջնային, արագ լուծում պահանջող խնդիրները։
Փաստաթղթերի մանրակրկիտ վերլուծությունը, որոնցում ֆիքսվում էին «բարձրաձայն մտածելու» կարողությունը, հնարավորություն տվեց բացահայտել ավելի էական տարբերություններ հաջողակ և անհաջողակ փորձարկվողների միջև։ Երկու խմբերն էլ հավասարաչափ էին առաջ քաշում տարբեր վարկածներ, սակայն «լավ» հետազոտվողները ստուգում էին իրենց վարկածները հարցերի օգնությամբ, իսկ մյուսներն այդպես չէին անում։
Պարզվեց նաև, որ գիտափորձի առավել հաջողակ մասնակիցները հաճախ տալիս էին «ինչու» հարցը, իսկ պակաս հաջողակները՝ «կա արդյոք»։ «Լավ» մասնակիցները փնտրում էին պատճառահետևանքային կապեր, իսկ «վատերը» չէին ձգտում իրադարձությունների միջև կապեր գտնել։ Բացի այդ, «վատ» քաղաքագլուխները խնդիրների լուծման ճանապարհին խոչընդոտների հանդիպելիս հաճախ կիսատ էին թողնում լուծումը և անցնում հաջորդին։ Նրանք նաև մյուսների համեմատությամբ ավելի շատ էին շեղվում ընթացիկ աշխատանքից։
«Լավ» և «վատ» փորձարկվողների շրջանում տարբերություններ էին նկատվում նաև՝ կապված նրանց ինքնաքննադատության մակարդակի հետ։ Առաջինները քննադատաբար էին մոտենում իրենց կատարած գործողություններին և փորձում փոխել դրանք, իսկ մյուսները, ընդհակառակը, չէին ձգտում ինչ֊որ բան փոխել իրենց արարքների մեջ։ Բացի այդ, «վատ» մասնակիցները բարդ որոշումների պատասխանատվությունը թողնում էին ուրիշների վրա։
Եզրակացություններ
Գիտափորձի արդյունքում Դյորները եկավ այն եզրակացության, որ հետազոտվողների արդյունավետությունը կախված է նրանց մտածողության առանձնահատկություններից։ Մասնավորապես, հաջողակ հետազոտվողները գործում են ավելի համակարգային։ Նրանք կարողանում են իրենց որոշումները կայացնելիս հաշվի առնել ամբողջական համակարգի տարբեր կողմերը։ Բարդ ցանցային համակարգերում այդպիսի վարքագիծն ավելի արդյունավետ է, քան առանձին կողմերի մեկուսի դիտարկումը։
Հեղինակը նաև հետազոտվողների վարքագծի տարբեր տեսակները կապում է անորոշությունը ապրելու նրանց կարողության հետ։ Մասնակիցների մի մասի անբավարար արդյունքները կարող են բացատրվել նրանց մտածողության այն առանձնահատկությամբ, որ բարդ իրադրություններում ձգտում են չնկատել իրենց անօգնականությունը և հեռանալ դեպի որոշակիություն և ինքնավստահություն։
Արտաքին հղումներ
Կատեգորիա:Հոգեբանական գիտափորձեր Կատեգորիա:Սոցիալական գիտափորձեր Կատեգորիա:Հորինված բնակավայրեր
Պաֆոսի բյուզանդական թանգարան
Պաֆոսի բյուզանդական թանգարան, (Βυζαντινό Μουσείο Ιεράς Μητροπόλεως Πάφου) Հունական ուղղափառ եկեղեցուն նվիրված թանգարան Կիպրոսի Հանրապետությունում, որտեղ ներկայացված թանգարանային նմուշները հայտնաբերված են Պաֆոս, Լիմասոլ և Կտիմա քաղաքներից։ Թանգարանը գտնվում է Կիպրոսի Պաֆոս քաղաքում։
Թանգարանի ստեղծում
Թանգարանը հիմնադրվել է 1983 թվականին Կիպրոսի բյուզանդական եկեղեցու եպիսկոպոս Խրիզոստոմ II-ի աջակցությամբ։ Թանգարանի ստեղծման գործում մեծ ավանդ է ունեցել նաև Կիպրոսի Հանրապետության Պաֆոս քաղաքի կառավարիչը։ Թանգարանի ստեղծման նպատակն է փրկել, պաշտպանել, խթանել և հետազոտել Բյուզանդական եկեղեցու և արվեստի անգին նմուշները։ Թանգարանում պայվում են մասեր ավերված ու քանդված հունական եկեղեցիներից և վանքերից, որոնք նախկինում գտնվել են Պաֆոս քաղաքում։
Էքսպոզիցիա
Թանգարանի ցուցահանդեսը հնարավորություն է ընձեռում ծանոթանալ բյուզանդական ուղղափառ եկեղեցու ժառանգությանը և պատմական զարգացմանը։ Հիմնական ցուցանմուշները թանգարանի Կիպրոսի տարածքում գտնված սրբապատկերներն են (ավելի քան հարյուր), որոնք ստեղծվել են 12-ից 19-րդ դարերում։ Թանգարանի գոհարը Սուրբ Մարիամ Աստվածածնի դիմապատկերն է, որը հայտնաբերվել է 7-ից 8-րդ դարերում (ըստ այլ աղբյուրների 9-րդ դար) և համարվում է Կիպրոսի հնագույն թանգարաններից մեկը։
Թանգարանը պարունակում է նաև որմնանկարներ և ավերված եկեղեցիների մնացորդներ, որոնք փլուզվել են կլիմայական վատ պայմանների հետևանքով։ Ցուցահանդեսում կան նաև մեծ թվով որմնանկերներ, որոն մի մասը գտնվել են ծայրահեղ ծանր վիճակում։ Պահպանված որմնանկարները նվիրված են հիմնականում Հուստինիանոս արքային։ Այս որմնանկարները թվագրված են 16-րդ դարում։
Ցուցանմուշների շարքերում գտնվում են նաև եկեղեցական սպասքի առարկաներ, ինչպես նաև խաչեր (այդ թվուն խորանի խաչեր)։ Ցուցահանդեսի նմուշները վկայում են այն մասին, որ Կիպրոսի միջնադարյան թագավորությունը ունեցել է զարգացած մշակույթ, և հատկապես զարգացած է եղել ոսկերչությունը։ Ցուցանմուշների մեջ կան նաև հին զգեստներ, թվագրված 18-ից 19-րդ դարերի։
Թանգարանում պահվում են միջնադարյան կիպրական մի շարք ձեռագրեր, որոնք ստեղծվել են 1462 թվականից 19-րդ դարը ընկած ժամանակահատվածում։ Այդ ձեռագրերի մեջ կան կրոնական և ծիսական բնույթի գրքեր, որոնք ստեղծվել են հուանական և օսմանյան քաղաքակրթությունների համադրությունից։ Ձեռագրերում գրվածքները վկայում են Կիպրոսում գյուղատնտեսության ճյուղերի՝ հատկապես խաղողագրծության զարգացման մասին։
Արտաքին հղումներ
Կատեգորիա:Կիպրոսի թանգարաններ
Տուբերկուլին
Կողմնակի ազդեցություններն են կարմրությունը, քորը և ներարկման հատվածում ցավը ։ Կարող են հանդիպել ալերգիկ ռեակցիաներ ։ Թեստը կարող է ցույց տալ սխալ դրական արդյունք այն անձաց մոտ, ովքեր թեստից կարճ ժամանակ առաջ ստացել են ԲՑԺ (Կալմետ-Գերենի Բացիլ, ԿԳԲ, անգլերեն՝ BCG (Bacillus Calmette-Guerin)) պատվաստում կամ վարակված են եղել այլ միկոբակտերիաներով ։ Թեստը կարող է ցույց տալ սխալ բացասական արդյունք նրանց մոտ, ովքեր վարակված են 10 շաբաթից քիչ ժամանակահատված, 6 ամսականից փոքր են կամ վարակված են եղել երկար տարիներ ։ Թեստը անվտանգ է հղիների համար ։ Տուբերկուլինը պատրաստվում է Mycobacterium tuberculosis-ի հանուկից ։
Տուբերկուլը հայտնագործել է Ռոբերտ Կոխը 1890թ․-ին ։ ԱՀԿ հիմնական դեղերի ցանկում տուբերկուլինը ներկայացվում է որպես առողջապահության համակարգում ամենաէֆեկտիվ և ամենաանվտանգ դեղ ։ Զարգացող երկրներում մեկ չափաբաժնի մեծածախ գինը 0․22 դոլար է ։ ԱՄՆ-ում թեստը 25 դոլարից պակաս արժե ։
Բժշկական կիրառում
ԱՄՆ-ում կիրառվող թեստը Մանտուի թեստն է։ Ալտերնատիվ թեստը, որը Հիֆ թեստն էր, կիրառվում էր Միացյալ թագավորությունում մինչև 2005թ․-ը։ Այժմ Միացյալ փագավորությունը կիրառում է Մանտուի թեստը։ Երկու այս թեստերը օգտագործում են տուբերկուլինի ածանցյալը՝ PPD (purified protein derivative)։
Պատմություն
Տուբերկուլինը հայտնագործվել է գերմանացի գիտնական Ռոբերտ Կոխի կողմից 1890թ․-ին։ Կոխի կողմից հայտնագործված տուբերկուլինը իրենից ներկայացնում էր տուբերկուլյոզային ցուպիկներից անջատված գլիցերինային հանուկ։ Այն նախատեսված էր որպես տուբերկուլյոզի դեմ դեղամիջոց, սակայն մահացության նվազման աստիճանը չէր համապատասխանում սպասելիքներին։ Բրիտանիայի ջանքերով ստեղծված «դիսպանսերները», որոնց նպատակն էր աղքատների  հետազոտումը, ախտորոշումը և բուժումը, տվեցին բավականին լավ արդյունք, քանի որ Էդինբուրգի համակարգն իրականացնում էր ոչ միայն տուբերկուլյոզով հիվանդների, այլև ընտանիքի անդամների և նրանց հետ շփում ունեցած մարդկանց բուժումը ։ Որպես օրինակ կարելի է ներկայացնել բժիշկ Հիլդա Քլարկի դիսպանսերը՝ նրա էֆեկտիվ բուժման և քիչ գրանցված բարդ դեպքերի համար ։ Ավստրիացի բժիշկ Կլեմենս ֆոն Պիրկեն նկատեց, որ այն հիվանդները, ովքեր նախկինում ստացել են ձիու շիճուկից պատրաստված պատվաստումներ կամ բնական ծաղիկի պատվաստումներ, երկրորդային ներարկումների հանդեպ ավելի զգայուն էրն։ Այդ գերզգայունությունը բացատրելու համար Կլեմենս ֆոն Պիրկեն օգտագործեց ալերգիա տերմինը։ Որոշ ժամանակ անց ֆոն Պիրկեն նկատեց, որ նմանատիպ գերզգայունություն առաջանում է տուբերկուլյոզով հիվանների մոտ։ Արդյունքում նա հանգեց այն մտքին, որ դա կարելի է օգտագործել որպես տուբերկուլինի մաշկային թեստ։ Ակտիվ տուբերկուլյոզով հիվանդները սովորաբար տուբերկուլին դրական են։ Այն հիվանդները , ում մոտ տուբերկուլյոզը արագ զարգանում և տարածվում էր, թեստի արդյունքում տուբերկուլին բացասական էին ստացվում։ Այս փաստը ակտիվ տարածվեց և ստեղծվեց սխալ կարծիք, թե թեստը ցույց է տալիս իմուն համակարգի պատասխանը տուբերկուլյոզի նկատմամբ։
Հակասություններ
Կոխի ժամանակ, Գերմանիայում յուրաքանչյուր յոթ բնակչից մեկը մահանում էր տուբերկուլյոզից։ Հայտնագործությունը մեծ ոգևորություն առաջացրեծ հասարակության մեջ, քանի որ նրանք հույս ունեին, որ գտնվել է հիվանդության բուժման եղանակը։ Մինչև այդ ժամանակը, տուբերկուլյոզի ամենաարդյունավետ բուժման միջոցը հանդիսանում էր քինինը (օգտագործվում էր մալարիայի համար)։
Հասարակական հիգիենիստ Ալֆրեդ Գրոդջան նկարագրեց տուբերկուլինի ժամանումը Գրայֆսվալդ։ Նա ասել է․ «Վերջապես եկավ այդ սպասված օրը, տուբերկուլինը հասավ Գրայֆսվալդ և ներքին բժշկութան կլինիկան պետք է կատարեր առաջին պատվաստումները։ Դա նշվում էր այնպես, ինչպես հիմնաքարերի տեղադրումը կամ հուշարձանի բացումը։ Ձյան պես սպիտակ հագնված բժիշկները, բուժքույրերը, հիվանդները և սև սերթուկ հագած տնօրենը՝ առանձնանում էին դափնու ծառերի ֆոնի վրա։ Հնչեց թերապևտի պաշտոնական խոսքը, կատարվեց ընտրված հիվանդների պատվաստումը և լսվեց Ռոբերտ Կոխին նվիրված ծափահարությունների ձայնը» ։
Կոխը փորձեց գումար վաստակել իր հայտնագործության միջոցով, որը նրա դեմ էր, քանի որ նա իր հետազոտությունները կատարում էր պետական համալսարաններում՝ պետության գումարների հաշվին։ Նա պահանջեց, որ մշակությթի նախարարությունը ֆինանսավորի տուբերկուլինի արտադրությունը՝ տարեկան ծախսերը գնահատլով 4․5 մլն․ մարկ։ Նա նաև նշեց, որ առաջարկներ է ստացել ԱՄՆ-ից ։